КРИТЕРИЈУМ ОЦЕЊИВАЊА ЗА СРПСКИ ЈЕЗИК И КЊИЖЕВНОСТ 
Критеријуми оцењивања сачињени су у складу са исходима, циљевима и задацима прописаних Планом и програмом наставе и учења предмета, Општим стандардима постигнућа за српски језик и књижевност и уз поштовање Правилника о оцењивању ученика у основном образовању и васпитању.
Оцењивањем ученика од петог до осмог разреда обухваћене су следеће области:
КЊИЖЕВНОСТ
ЈЕЗИК - ГРАМАТИКА, ПРАВОПИС И ОРТОЕПИЈА
ЈЕЗИЧКА КУЛТУРА

ПЕТИ РАЗРЕД

КЊИЖЕВНОСТ

Одличан (5) - ученик са лакоћом и разумевањем чита и описује свој доживљај различитих врста књижевних дела. Самостално анализира елементе композиције лирске песме; уме да одреди стилске фигуре и разуме њихову улогу у књижевно-уметничком тексту; разликује појам песника и појам лирског субјекта;  разликује облике казивања; уме да одреди тему, главне и споредне мотиве. Самостално изводи закључке, вреднује поступке ликова и аргументовано износи ставове. Показује велику самосталност и висок степен активности и ангажовања. Уме да наведе примере личне добити од читања.

Врло добар (4) -  ученик у  великој мери показује способност примене знања и лoгички пoвeзуje чињeницe и пojмoвe. Чита са разумевањем и тумачи различите врсте књижевних дела. Самостално анализира елементе композиције лирске песме; уме да одреди стилске фигуре и разуме њихову улогу у књижевно-уметничком тексту; разликује појам песника и појам лирског субјекта;  разликује облике казивања; уме да одреди тему, главне и споредне мотиве. Показује велику самосталност и висок степен активности и ангажовања.
Добар 3 - ученик у  довољној мери показује способност разумевања различитих врста књижевних дела. Уме да одреди род књижевног дела и књижевну врсту. У знатној мери лoгички пoвeзуje чињeницe и пojмoвe. Делимично самостално анализира елементе лирске песме и уме да одреди тему и главне мотиве у књижевном делу. У  довољној мери критички рaсуђуje. Показује делимични степен активности и ангажовања.
Довољан 2 -  ученик зна да чита ћирилични и латични текст. Уз већу помоћ наставника анализира књижевна дела. Уме да одреди род књижевног дела и књижевну врсту. Знања која остварује су на нивоу репродукције, уз минималну примену. У мањој мери лoгички пoвeзуje чињeницe и пojмoвe и искључиво уз подршку наставника изводи закључке који се заснивају на подацима. Понекад је самосталан у решавању проблема и у недовољној мери критички рaсуђуje. Показује мањи степен активности и ангажовања.
Недовољан 1  − ученик са тешкоћом чита различите врсте књижевних дела. Уз већу помоћ настваника тумачи књижевно дело. Знања која остварује нису ни на нивоу препознавања и не показује способност репродукције и примене. Не изводи закључке који се заснивају на подацима; не показује интересовање за учешће у активностима нити ангажовање.

ЈЕЗИК - ГРАМАТИКА, ПРАВОПИС И ОРТОЕПИЈА

Одличан 5 -  ученик разуме појам променљивости речи. Самостално објашњава и разликује променљиве речи од непроменљивих. Разликује категорије рода, броја, падежа речи које имају деклинацију; разликује основне реченичне чланове . Објашњава користећи логички след и адекватну терминологију, наводи властите примере, образлаже и примењује стечено знање, самостално уочава грешке и исправља их. 
Доследно примењује правописну норму у употреби великог слова; састављеног и растављеног писања речи; интерпункцијских знакова. Уме да користи  правопис (школско издање).
Правилно изговара речи водећи рачуна о месту акцента и интонацији реченице;
говори јасно поштујући књижевнојезичку норму; течно и разговетно чита наглас књижевне и неуметничке текстове.

 Врло добар 4 - ученик разликује променљиве од непроменљивих речи, именује врсте речи и разврстава их према основним граматичким категоријама. Објашњава користећи логички след и адекватну терминологију, наводи властите примере, образлаже и примењује стечено знање, самостално уочава грешке и исправља их. 
Примењује правописну норму у употреби великог слова; састављеног и растављеног писања речи; интерпункцијских знакова. Уме да користи  правопис (школско издање).
Правилно изговара речи водећи рачуна о месту акцента и интонацији реченице;
говори јасно поштујући књижевнојезичку норму; течно и разговетно чита наглас књижевне и неуметничке текстове.

 Добар 3 - ученик углавном разуме кључне појмове о променљивости речи. Разликује род, број и падеж променљивих речи. Наводи само неке од примера, понекад задовољавајуће образлаже појмове и у мањој мери је потребна помоћ при примењивању стеченог знања на конкретним примерима. Примењује правописну норму у употреби великог слова; састављеног и растављеног писања речи; интерпункцијских знакова. Правилно изговара речи и разговетно чита наглас књижевне и неуметничке текстове.

 Довољан 2 - ученик углавном разуме кључне појмове о променљивости речи; именује врсте речи и разврстава их према основним граматичким категоријама. Уз већу помоћ наставника покушава да објасни појмове и терминологију и наведе примере, оскудно образлаже и готово никад не примењује стечено знање на конкретним примерима. 
Ученик делимично зна основна правописна правила и примењује их на једноставним примерима. Не чита у потпуности разговетно наглас књижевне и неуметничке текстове.

Недовољан 1 - ученик углавном не разуме кључне појмове о променљивости речи. Недовољно користи терминологију, нејасно и непажљиво се изражава, не наводи примере, врло ограничено образлаже и не уме да примењује стечено знање на конкретним примерима. Не показује интересовање за учешће у активностима нити ангажовање.


ЈЕЗИЧКА КУЛТУРА

Одличан 5 - ученик самостално саставља говорени или писани текст о доживљају књижевног дела и на теме из свакодневног живота и света маште. Користи различите облике казивања: дескрипцију (портрет и пејзаж), приповедање у првом и трећем лицу, дијалог. Изражава се правилно, јасно и примерено комуникативној ситуацији, у писаном и усменом облику, поштујући књижевнојезичку норму. Употребљава у говору и писању синониме и антониме богатећи свој речник и разликује књижевне од некњижевних речи. Проналази експлицитно и имплицитно садржане информације у једноставнијем књижевном и некњижевном тексту примењујући различите технике читања. 
Изводи закључке на основу информација и идеја садржаних у текстовима и личног искуства. Препричава наративни текст разликујући главно од споредног. 
Препозна говор мржње и дискриминаторне ставове у реалном и дигиталном окружењу.

Врло добар 4 - ученик саставља говорени или писани текст о доживљају књижевног дела и на теме из свакодневног живота и света маште. Издваја делове текста (наслов, пасусе) и организује га у смисаоне целине (уводни, средишњи и завршни део текста). Изражава се правилно, јасно и примерено комуникативној ситуацији, у писаном и усменом облику, поштујући књижевнојезичку норму. Употребљава у говору и писању синониме и антониме богатећи свој речник и разликује књижевне од некњижевних речи. Изводи закључке на основу информација и идеја садржаних у текстовима и личног искуства. Препричава наративни текст разликујући главно од споредног. Течно и разговетно чита наглас књижевне и неуметничке текстове.

Добар 3 - ученик у довољној мери зна да састави говорени или писани текст о доживљају књижевног дела и на теме из свакодневног живота и света маште. Уме да организује текст у смисаоне целине (уводни, средишњи и завршни део текста). У довољној мери учествује у дијалогу  поштујући правила комуникације, саговорнике и другачија мишљења. Напамет говори одабране књижевне текстове или одломке. 

Довољан 2 - ученик уз већу помоћ наставника уме да састави говорени или писани текст о доживљају књижевног дела и на теме из свакодневног живота. Ученик у малој мери остварује комуникацију и размењује са саговорницима кратке информације у вези са познатим темама, садржајима и комуникативним функцијама. Језичке вештине и знања су на нивоу репродукције, уз повремену минималну примену.

Недовољан 1 -  Ученик није самосталан у раду и није у стању ни уз помоћ наставника да искаже једноставнију усмену поруку, исприча лични доживљај, садржај разговора или састави кратак текст. Ученик у недовољној мери остварује комуникацију и размењује са саговорницима кратке информације у вези са познатим темама, садржајима и комуникативним функцијама. Језичке вештине и знања нису ни на нивоу препознавања,  без способности репродукције и минималне примене.

ШЕСТИ РАЗРЕД

КЊИЖЕВНОСТ

Одличан (5)
•Ученик са лакоћом и разумевањем чита, парафразира и описује свој доживљај
различитих врста књижевних дела и научно-популарних текстова. Прецизно
одређује род и књижевну врсту; прави разлику између дела лирског и епског
карактера и разликује ауторску приповетку од романа. Самостално анализира
структуру лирске песме (строфа, стих, рима) и увиђа звучне, визуелне, тактилне
и олфакторне елементе песничке слике. Разликује појам песника и појам
лирског субјекта, као и појам приповедача у односу на писца; разликује облике
казивања; одређује стилске фигуре и разуме њихову улогу у
књижевноуметничком тексту. Разликује хумористички и дитирамбски тон од
елегичног тона. Самостално анализира узрочно-последичне односе у тексту,
аргументовано вреднује поступке ликова и истакнуте идеје које текст нуди.
Илуструје веровања, обичаје, начин живота и догађаје у прошлости описане у
књижевним делима, уважава националне вредности и негује
културноисторијску баштину. Самостално препоручује књижевно дело уз
кратко образложење. Показује велику самосталност и висок степен активности.

Врло добар (4)
•Ученик у великој мери показује способност примене знања при читању и
тумачењу књижевних дела и научно-популарних текстова. Тачно одређује род и
књижевну врсту, прави разлику између лирског и епског карактера и разликује
ауторску приповетку од романа. Анализира структуру лирске песме (строфа,
стих, рима) и уочава звучне, визуелне, тактилне и олфакторне елементе
песничке слике. Разликује песника од лирског субјекта и приповедача од писца;
разликује облике казивања; одређује стилске фигуре и њихову функцију.
Препознаје хумористички, елегични или дитирамбски тон и анализира поступке
ликова служећи се аргументима из текста. Уочава елементе традиције, обичаја и
прошлости у делима и уме да препоручи књижевно дело уз кратко
образложење. Показује висок степен самосталности и ангажовања.

Добар (3)
•Ученик у довољној мери показује способност разумевања књижевних дела и
научно-популарних текстова. Препознаје књижевни род и врсту, правећи
разлику између лирике и епике. Уочава основне елементе структуре
књижевноуметничког дела (тема, мотив, радња, време и место радње),
анализира структуру лирске песме (строфа, стих, рима) и препознаје основни
тон (хумор, елегичност). Делимично самостално одређује стилске фигуре,
разликује облике казивања и уочава разлику између писца и приповедача. Уз
подршку наставника анализира поступке ликова и уочава веровања и обичаје
описане у књижевним делима. Показује умерен степен активности и
ангажовања.

Довољан (2)
•Ученик уз већу помоћ наставника чита са разумевањем, парафразира и
препричава садржину књижевних дела. Повезује основне књижевне термине са
новим текстовима, али су остварена знања претежно на нивоу репродукције. Уз
помоћ наставника одређује књижевни род и врсту, разликује ауторску
приповетку од романа, уочава тему и главне ликове. У мањој мери логички
повезује узрочно-последичне односе у тексту и искључиво уз подршку изводи
закључке о поступцима ликова. Понекад је самосталан у раду и показује мањи
степен активности.

Недовољан (1)
•Ученик са тешкоћом чита и не разуме прочитане књижевне и научно-
популарне текстове. Ни уз већу помоћ наставника не успева да тумачи
књижевно дело, не одређује књижевни род ни врсту и не препознаје елементе
структуре текста. Знања нису ни на нивоу препознавања, не анализира поступке
ликова, не изводи закључке и не показује интересовање за учешће у
активностима на часу.


ЈЕЗИК: ГРАМАТИКА, ПРАВОПИС И ОРТОЕПИЈА

Одличан (5)
-Ученик самостално повезује граматичке појмове обрађене у претходним
разредима са новим наставним садржајима. Препознаје делове речи у вези са
њиховим грађењем, зна начине грађења речи и одлично примењује на
конкретним примерима; разликује и са лакоћом правилно гради аугментативе и
деминутиве. Безгрешно разликује гласове српског језика по звучности и месту
изговора. Зна поделу гласова у српском језику. Самостално препознаје и
разликује врсте гласовних промена у примерима и доследно примењује
књижевнојезичку норму. Са лакоћом одређује врсте и подврсте заменица, као и
њихов облик, њихову деклинацију у тежим примерима; препознаје и прецизно
разликује реченице по комуникативној функцији. Зна просте и сложене
глаголске облике. Доследно примењује правописну норму у свим писменим
проверама и радовима. Говори јасно, разговетно, поштујући стандарднојезичку
норму; изражајно и течно чита обрађене књижевне текстове.

Врло добар (4)
-Ученик у великој мери показује способност примене граматичких и
правописних знања. Препознаје делове речи и правилно гради аугментативе и
деминутиве. Разврстава гласове по звучности и месту изговора и разликује
врсте гласовних промена у једноставним примерима, уз поштовање
књижевнојезичке норме. Успешно одређује врсте и подврсте заменица и
разликује реченице по комуникативној функцији. Доследно примењује
правописну норму, уз ретке и незнатне грешке у сложенијим случајевима.
Говори јасно поштујући стандарднојезичку норму и изражајно чита обрађене
књижевне текстове.

Добар (3)
-Ученик углавном разуме и именује граматичке појмове предвиђене програмом.
Препознаје делове речи у вези са њиховим грађењем, деминутиве и
аугментативе. Уз повремене грешке разликује гласове по звучности и месту
изговора и уочава гласовне промене на једноставнијим примерима. Препознаје
основне врсте и подврсте заменица и разликује реченице по комуникативној
функцији. Углавном примењује правописну норму на познатим примерима.
Говори јасно и разговетно чита наглас књижевне текстове.

Довољан (2)
-Ученик уз већу помоћ наставника препознаје основне граматичке појмове.
Повезује раније савладане појмове са новим садржајима, али су знања претежно
на нивоу репродукције уз оскудно образложење. Уз помоћ препознава делове
речи, деминутиве, аугментативе и одређује основне врсте заменица. У мањој
мери препознаје гласовне промене и подделу гласова. Недовољно и искључиво
на једноставним примерима примењује правописну норму. Чита наглас, али
недовољно разговетно и изражајно.

Недовољан (1)
-Ученик углавном не препознаје нити разуме граматичке појмове предвиђене за
6. разред (врсте заменица, грађење речи, гласовне промене, подела гласова,
глаголски облици, врсте реченица). Не користи стручну терминологију, нејасно
се изражава и не уме да примењује стечено знање на конкретним примерима. Не
примењује правописну норму и прави бројне системске грешке. Не показује
интересовање за учешће у активностима нити ангажовање на часу.

ЈЕЗИЧКА КУЛТУРА

Одличан (5)
*Ученик самостално, стилски обликовано и логички повезано саставља
говорени или писани текст на теме из књижевности, свакодневног живота и
света маште. Суверено употребљава различите облике усменог и писменог
изражавања: причање (о догађајима и доживљајима), описивање и
препричавање различитих типова текстова – са сажимањем и без сажимања.
Изражава се правилно, прецизно и течно, у потпуности поштујући
стандарднојезичку и правописну норму. Говори јасно, разговетно и уверавајуће
у свим комуникативним ситуацијама. Изражајно чита и рецитује обрађене
књижевне текстове уз одличну дикцију, правилно акцентовање и интонацију.
Самостално изводи закључке и аргументовано брани своје ставове.

Врло добар (4)
*Ученик саставља јасан, правилно структуриран и организован говорени или
писани текст (са уводним, средишњим и завршним делом). Успешно примењује
различите облике изражавања (причање, описивање) и вешто препричава текст
са сажимањем и без сажимања, разликујући главно од споредног. Изражава се

правилно и јасно у писаном и усменом облику, поштујући стандарднојезичку
норму. Говори јасно и активно учествује у разговору. Изражајно и течно чита
наглас обрађене књижевне текстове поштујући логичке паузе и ортоепска
правила.

Добар (3)
*Ученик у довољној мери зна да састави говорени или писани текст о
доживљају књижевног дела или на теме из свакодневног живота. Уме да
организује текст у смисаоне целине и да преприча прочитани садржај без
сажимања, уз основне елементе описивања и причања. У довољној мери
учествује у дијалогу поштујући правила комуникације, саговорнике и другачија
мишљења. Чита разговетно и коректно изражајно рецитује/чита обрађене
текстове или њихове одломке.

Довољан (2)
*Ученик уз већу помоћ наставника уме да састави краћи говорени или писани
текст о доживљају књижевног дела или на једноставну тему из свакодневног
живота. У мањој мери влада облицима изражавања, а препричавање је на нивоу
изношења основних чињеница, без прецизне структуре и детаља. У мањој мери
остварује комуникацију и размењује са саговорницима кратке информације.
Језичке вештине су претежно на нивоу репродукције. Чита наглас, али
недовољно разговетно и са слабо израженом ортоепском нормом.

Недовољан (1)
*Ученик није самосталан у раду и није у стању ни уз помоћ наставника да
искаже једноставнију усмену поруку, исприча лични доживљај или састави
кратак писани текст. Ученик у недовољној мери остварује комуникацију и не
овладава облицима усменог и писменог изражавања. Не чита разговетно нити
изражајно, изражавање је ван стандарднојезичке норме и не показује
интересовање за учешће у активностима нити жељу за напредовањем.


СЕДМИ РАЗРЕД

КЊИЖЕВНОСТ 

 Одличан (5) - Ученик самостално одређује врсту песме; упоређује лирски субјекат са песником; одређује  стилске фигуре; препознаје симбол, метафору, алегорију, словенску антитезу; на основу издвојених мотива организује песничке слике, открива основна осећања и идеју песме; одређује врсту стиха, врсту риме и мушку, женску и парну и риму; примећује у песми ритам; познаје 
појам песме у прози; схвата функцију мотива; упоређује епског приповедача и писца; разликује форме дескрипције и нарације; идејни слој књижевног дела; хумор, иронија и сатира у епском делу; одређује врсте епских дела у стиху и прози; прави језичку и етичку ,социолошку, психолошку анализу лика; зна врсте карактеризације књижевног лика; наводи наслов дела, род и врсту на основу одломка, мотива, теме, ликова; издваја основне одлике књижевних родова и врста.

Врло добар (4) -Ученик у великој мери показује способност примене знања при читању и тумачењу књижевних дела и научно-популарних текстова. Тачно одређује род и књижевну врсту, прави разлику између лирског и епског карактера и разликује ауторску приповетку од романа. Анализира структуру лирске песме (строфа, стих, рима) и уочава звучне, визуелне, тактилне и олфакторне елементе песничке слике. Разликује песника од лирског субјекта и приповедача од писца; разликује облике казивања; одређује стилске фигуре и њихову функцију. Препознаје хумористички, елегични или дитирамбски тон и анализира поступке ликова служећи се аргументима из текста. Уочава елементе традиције, обичаја и прошлости у делима и уме да препоручи књижевно дело уз кратко образложење. Показује висок степен самосталности и ангажовања.

Добар (3) - Ученик уочава мотиве и њихову повезаност; препознаје и разликује хиперболу, градацију, контраст; прeпознаје љубавну , елегичну и рефлексивну песму; посленичке народне лирске песме ,препознаје песничку слику; разликује риму ; одређује у тексту форме приповедања; повезује дело са понуђеном врстом; препознаје развијање радње у епском делу, одређује кључне мотиве; кратка анализа лика;  уочава одликe композиције; 
познаје врсте драме(комедија); одређује мотиве, композицију; одређује дијалог и монолог; разликује етапе драмске радње (увод, заплет, врхунац, перипетија, расплет).

Довољан (2) - Ученик зна ко је аутор песме; одређује књижевни род ; препознаје основни мотив; успева да одреди основно осећање; препознаје епитет , поређење, ономатопеју; препознаје римоване и неримоване стихове; осмерац и десетерац; зна ко је писац дела; уочава тему, мотив, место, време, фабулу, лик; одређује књижевни род; препознаје нарацију , дескрипцију,дијалог
зна ко је писац дела; уочава тему, мотив, место, време, фабулу, лик; одређује књижевни род; препознаје чин, појаву, ликове; препознаје дијалог и монолог; познаје врстe драме,одређује мотиве.

Недовољан (1) - Ученик са тешкоћом чита и не разуме прочитане књижевне и научно-популарне текстове. Ни уз већу помоћ наставника не успева да тумачи
књижевно дело, не одређује књижевни род ни врсту и не препознаје елементе
структуре текста. Знања нису ни на нивоу препознавања, не анализира поступке
ликова, не изводи закључке и не показује интересовање за учешће у
активностима на часу.

 ЈЕЗИК: ГРАМАТИКА, ПРАВОПИС И ОРТОЕПИЈА

Одличан (5) - Ученик зна подврсте речи; разликује бројне именице од бројева; одређује род и број збирних именица и именица плуралија тантум; зна и именује глаголски вид и род ; разликује личне и безличне глаголске облике. Зна да одреди понуђени глаголски облик; разликује основу и наставке у простим глаголским облицима; делове сложеног гл. облика; одређује прецизно реченичне чланове у сложенијим примерима; познаје и именује синтагму; напоредни однос међу реченичним члановима; зна врсте зависних реченица и њихову функцију у сложеној реченици.

Врло добар 4 - Ученик у великој мери показује способност примене граматичких и правописних знања. Препознаје реченичне чланове. Успешно разликује личне од безличних глаголских облика. Разликује основу и наставке у простим глаголским облицима; делове сложеног гл. облика; одређује прецизно реченичне чланове у сложенијим примерима; познаје и именује синтагму; напоредни однос међу реченичним члановима; зна врсте зависних реченица и њихову функцију у сложеној реченици. Доследно примењује правописну норму, уз ретке и незнатне грешке у сложенијим случајевима.
Говори јасно поштујући стандарднојезичку норму и изражајно чита обрађене
књижевне текстове.

Добар 3 - Ученик углавном разуме и именује граматичке појмове предвиђене програмом. Препознаје глаголске облике, синтагме и реченичне чланове. . Разликује реченице по комуникативној функцији. Углавном примењује правописну норму на познатим примерима.Говори јасно и разговетно чита наглас књижевне текстове.

Довољан 2 - Ученик уз већу помоћ наставника препознаје основне граматичке појмове. Повезује раније савладане појмове са новим садржајима, али су знања претежно на нивоу репродукције уз оскудно образложење. Употребљава правилно глаголски облик у реченици; препознаје и одређује једноставније реченичне чласнове; зна да одреди главну реч у синтагми; препознаје реченчни члан исказан синтагмом и речју одређује колико има предикатских колико комуникативних реченица. Недовољно и искључиво на једноставним примерима примењује правописну норму. Чита наглас, али недовољно разговетно и изражајно.

Недовољан (1) - Ученик углавном не препознаје нити разуме граматичке појмове предвиђене за 7. разред (глаголски облици, синтагме, реченични чланови, врсте реченица). Не користи стручну терминологију, нејасно се изражава и не уме да примењује стечено знање на конкретним примерима. Не примењује правописну норму и прави бројне системске грешке. Не показује интересовање за учешће у активностима нити ангажовање на часу.

ЈЕЗИЧКА КУЛТУРА

Одличан (5) - Ученик саставља  садржајнији текст , добро распоређује  грађу; групише грађу према композиционим етапама; добро одређено тежиште теме; већина правописних правила испоштована, пише  јединствен, оригиналан и стилски уoбличен текст; зна и доследно примењује правописну норму.

Врло добар  (4) - Ученик саставља јасан, правилно структуриран и организован говорени или писани текст (са уводним, средишњим и завршним делом). Успешно примењује различите облике изражавања (причање, описивање) и вешто препричава текст са сажимањем и без сажимања, разликујући главно од споредног. Изражава се правилно и јасно у писаном и усменом облику, поштујући стандарднојезичку норму. Говори јасно и активно учествује у разговору. Изражајно и течно чита наглас обрађене књижевне текстове поштујући логичке паузе и ортоепска правила.

Добар (3) - Ученик у довољној мери зна и примењује правописну норму у употреби великог слова у писању назива уметничких дела, празника, историјских догађаја, вишечланих географских појмова ,називе разних организација; правилно употребљава интерпункцију у сложеној реченици. Пише наративни и дескриптивни текст ; распоред грађе осмишљен(увод, ток радње и завршетак), зна основне елементе композиције, уочава пасусе као уже тематске целине, исказује властита осећања и ставове, већина правописних правила испоштована; пише јасно и смислено. 

Довољан (2) -  Ученик уз већу помоћ наставника саставља једноставан наративни и дескриптивни текст организован у смисаоне целине користећи правилно латинично и ћирилично писмо; реченица је разумљива и граматички исправна; зна да укратко исприча догађај користећи описивање, приповедање и дијалог; описује  лик из књижевног дела и унутрашње особине личности (на основу неколико особина и поступака); примењује правописну норму у једноставним примерима: правилно употребљава велико слово у писању властитих имена;  зна употребу одричне речце не, ли , речцe нај у суперлативу; примењује правила интерпункције .

Недовољан (1) - Ученик није самосталан у раду и није у стању ни уз помоћ наставника да искаже једноставнију усмену поруку, исприча лични доживљај или састави кратак писани текст. Ученик у недовољној мери остварује комуникацију и не овладава облицима усменог и писменог изражавања. Не чита разговетно нити изражајно, изражавање је ван стандарднојезичке норме и не показује интересовање за учешће у активностима нити жељу за напредовањем.

ОСМИ РАЗРЕД 

КЊИЖЕВНОСТ

Одличан (5) добија ученик који:
 Показује изузетну самосталност у тумачењу одлика лирског, епског и драмског у различитим књижевним делима и у књижевним врстама на међи (нпр. драмски спев, лирско-епске врсте). 
Самостално уочава и описује језичке, структурне и/или естетске особине књижевног и неуметничког дела, логички повезује и користе их у ведновању књижевног дела и развијању властитог стила изражавања.
Самостално анализира кључне чиниоце структуре књижевног текста (тематске, идејне, стилске, језичке и композиционе особине) користећи књижевнотеоријску терминологију. 
Самостално процењује функцију употребљених стилских средстава (стилске фигуре, облици казивања, слојевитост у значењу) у одређеном контексту. 
Самостално анализирају проблем, идеју или поруку у књижевном и неуметничком тексту сагледавајући их из различитих перспектива; проналази аргументе, рангира и преиспитујуе њихову вредност и евентуално коригује своје ставове. 
Користи читалачку писменост да би објективно и критички разматрали садржај и форму текста, његову структуру, жанр, начин и стил писања; разликују чињенице од интерпретације, као и ауторове евентуалне пристрасности и предрасуде. 
 Читајући и пишући, проширују своје видике и развијају свој мисаони и емоционални свет, уз спремност да преузму одговорност за изборе и одлуке који утичу на лични живот и живот заједнице. 
 Негује хумани и критички однос према културним различитостима и начину на који се књижевношћу и другим уметностима може доживети и обликовати свет.
Оцену врло добар (4) добија ученик који:
У великој мери логички повезују књижевна дела са историјским и друштвеним контекстом. Уочава у делу лирске, епске и драмске елементе; именују основне књижевне (песма, приповетка, роман...) и књижевнонаучне врсте (биографију, аутобиографију, дневник, путопис, мемоаре и научно-популарне текстове). 
Разликују аутора књижевног дела од наратора, драмског лица или лирског субјекта; књижевни текст од неуметничког текста који обрађују исте/сличне теме, ликове и догађаје.
 Именују различите облике казивања (приповедање у 1. и 3. лицу, хронолошко и ретроспективно; описивање, врсте описа; монолог, унутрашњи монолог и дијалог), језичко стилска изражајна средства, као и врсте стиха, строфе и риме приликом интерпретације и анализе књижевних дела. 
Праве разлику између парафразе (препричавања) и анализе дела.
Користе различите стратегије читања и учења у складу са постављеним циљем. Решава поједине проблеме на нивоу стваралачког мишљења и у знатној мерикритички расуђује;
 Редовно чита књижевна дела из школског програма и дела по свом слободном избору, стичући читалачке навике и развијајући књижевни/естетски укус. 
 Доживљава књижевно дело исказујући личне утиске; интерпретира књижевни и неуметнички текст истичући битне детаље; повезује, упоређује и образлаже своје закључке чињеницама из текста и личног искуства. 
 Тумачи узрочно-последичне односе у вези са догађајима у тексту, поступцима и карактеристикама ликова, историјским и друштвеним контекстом, тј. мотивима, стилско језичким средствима у поезији; откривају идејни слој текста.
Процењују поступке и особине ликова и тако формирају и преиспитују моралне ставове. Разликују субјективност од објективности у изражавању, чињенице од интерпретација, препознаје метафоричност; хумор, иронију, сатиру; препознају сврху и циљ изражавања (пропаганда, манипулација, реклама, информисање…).
Самостално проналази, повезује информације из текстова из различитих области и корисие их у учењу и свакодневним животним ситуацијама.
Користи читалачку писменост (размишља о тексту и вреднује његов садржај; пореди чињенице и ставове изнете у тексту с властитим представама, тражи доказе у тексту и супротставља их доказима из других извора информација, користећи општа и специфична знања, али и способност апстрактног размишљања) у различитим сферама, (уметничкој, дигиталној, информатичкој, финансијској, здравственој, медијској, научној, математичкој...).
 Проширује интересовање за читање – од различитих неуметничких текстова до књижевности за младе, националне и светске белетристике; умеју да препоруче књигу и да вреднују препоруке других.
Разуме међусобне везе књижевности и културе; обликује своје естетске и етичке ставове уз помоћ литературе.
Оцену добар (3) добја ученик који:
У довољној мери повезује књижевна дела са историјским и друштвеним контекстом и у довољној мери показује употребу информација у новим ситуацијама.
У довољној мери уочава у делу лирске, епске и драмске елементе; именују основне књижевне (песма, приповетка, роман...) и књижевнонаучне врсте (биографију, аутобиографију, дневник, путопис, мемоаре и научно-популарне текстове). У знатној мери логички повезује појмове и чињенице.
У довољној мери разликују аутора књижевног дела од наратора, драмског лица или лирског субјекта; књижевни текст од неуметничког текста који обрађују исте/сличне теме, ликове и догађаје.
 У довољној мери именују различите облике казивања (приповедање у 1. и 3. лицу, хронолошко и ретроспективно; описивање, врсте описа; монолог, унутрашњи монолог и дијалог), језичко стилска изражајна средства, као и врсте стиха, строфе и риме приликом интерпретације и анализе књижевних дела. 
Праве разлику између парафразе (препричавања) и анализе дела.
Користе различите стратегије читања и учења у складу са постављеним циљем.  Већим делом самостално изводи закључке који се заснивају на подацима и делимично самостално решава поједине проблеме. У довољној мери критички расуђује.
 У довољној мери  чита књижевна дела из школског програма и дела по свом слободном избору, стичући читалачке навике и развијајући књижевни/естетски укус. 
 Већи делом доживљава књижевно дело исказујући личне утиске; делимично самостално интерпретира књижевни и неуметнички текст истичући битне детаље. У довољној мери повезује, упоређује и образлаже своје закључке чињеницама из текста и личног искуства. 
 Фелимично самостално тумаче узрочно-последичне односе у вези са догађајима у тексту, поступцима и карактеристикама ликова, историјским и друштвеним контекстом, тј. мотивима, стилско језичким средствима у поезији; у довољној мери открива идејни слој текста.
У довољној мери самостално процењују поступке и особине ликова и тако у знатној мери формира и преиспитује моралне ставове. 
Делимично самостално проналазе, повезују информације из текстова из различитих области и користе их у учењу и свакодневним животним ситуацијама.
У довољној мери користе читалачку писменост (размишљају о тексту и вреднује његов садржај; делимично самостално пореди чињенице и ставове изнете у тексту с властитим представама, делимично самостално тражи доказе у тексту и супротставља их доказима из других извора информација, користећи општа и специфична знања.
 У довољној мери разуме међусобне везе књижевности и културе и делимично самостално обликују своје естетске и етичке ставове уз помоћ литературе. 
Оцену довољан (2) добија ученик који:
Повезује прочитана књижевна дела са њиховим ауторима; самостално саопштава основну садржину дела, основну тему, главни мотив дела и његове главне ликове, време и место радње; разликују основне форме казивања.
Класификује текстове према различитим критеријумима: књижевни/ некњижевни текст, народна/ауторска књижевност; дело у прози/дело у стиху; књижевни род (епски, лирски, драмски).
Чита књижевне и неуметничке текстове (линеарне и нелинеарне) и с пажњом и разумевањем слуша једноставније излагање (нпр. предавање уживо или аудио, аудиовизуелно или дигитално излагање) изграђујући навике читања и пажљивог слушања.
Исказује свој доживљај о говореном или писаном тексту (нпр. колико им се текст допада, да ли му је занимљив/ необичан; које је основно осећање и тон текста и сл.).
Повезује садржај књижевног дела са сопственим или туђим искуством.
Сажима и препричава прозни текст разликујући главно од споредног; интерпретира текст (описују ликове, поступке, изводе закључке…).
Одабира и прилагођава комуникативној ситуацији одговарајућа изражајна (вербална и невербална) средства, лексику и облике казивања у писаном и говореном тексту.
 Уочава информације у тексту које не разумеју и налазе начине за сазнавање (постављају питања); проналази информације из текста према задатом критеријуму.
Користи читалачку писменост (проналаие информације, разуме опште значење текста, интерпретира значење текста) као средство за учење других предмета. 
 Примењује различите стратегије читања и прилагођава их природи текста и сврси читања (информисање, учење, естетски доживљај, забава); чита, разуме и интерпретира нелинеарне текстове. 
 Има развијене читалачке навике и схвата значај читања за развој сопствене опште културе и знања. 
Разуме значај књижевности и културе у свом животу; развија  креативност и сопствене стваралачке способности на свим пољима; вреднује књижевност као суштински део националне, европске и светске културе и као средство за промоцију различитих култура. 
 Корисие знања из језика и књижевности за учествовање у различитим културним садржајима (приредбе, представе, књижевне вечери, изложбе, перформансе…), реализује унапред осмишљене идеје, учествује у пројектима који се тичу школе и локалне заједнице.
Оцену недовољан (1) добија ченик који:
Са тешкоћом чита различите врсте књижевних дела. 
Уз већу помоћ настваника тумачи књижевно дело. 
Знања која остварује нису ни на нивоу препознавања и не показује способност репродукције и примене. 
Не изводи закључке који се заснивају на подацима; не показује интересовање за учешће у активностима нити ангажовање.
ЈЕЗИК - ГРАМАТИКА, ПРАВОПИС И ОРТОЕПИЈА
Оцену одличан (5) добија ученик који: 
· Разуме и објашњава основне функције језика (комуникативну и стваралачку); познаје појмове једнојезичности и вишејезичности и зна одговарајуће језичке прилике у Србији. 
· Самостално уме да одреди дужину/ квантитет акценатског слога и примени правила акцентуације у једноставним примерима (унутрашњи слогови и једносложне речи).
· Одређује, објашњава и именије гласовну промену и примењује књижевнојезичку норму у вези са њима. 
· Проналази и именује делове речи у вези са облицима речи (граматичку основу и наставак за облик); зна основна значења падежа, именује личне и неличне, просте и сложене глаголске облике и правилно их употребљавају у писању и говору. 
· Oбјашњава начин грађења речи . Именује основне творбене моделе (префиксација, извођење, слагање) и користи их ради богаћења свог речника. 
· Вреднује језик као медиј националне културе, националну културну баштину и културну разноликост Европе и света.
· Анализира синтагме, предикатске и комуникативне реченице и увиђа њихов међусобни однос у језичком систему; примењује основна правила слагања реченичних чланова. 
· Oдређује значења непознатих речи и израза на основу њиховог састава и/или контекста у коме су употребљени; познаје и користе метафору и метонимију као лексичке механизме.

Оцену врло добар (4) добија ученик који:
· Разврстава европске језике на основне језичке групе и зна место српског језика у породици словенских језика. 
· Наводи основне етапе у развоју књижевног језика код Срба и најзначајније културноисторијске споменике; класификује дијалекте српског језика.
· Уочава евентуалне разлике између свог и књижевног акцентовања речи; уме да одреде место акцента у речи.
· Примењује знања о подели гласова и гласовним променама у свом говору и писању. прeпознаје и именије гласовну промену;
· Разликује подврсте променљивих речи и њихове граматичке категорије, као и све глаголске облике (осим имперфекта). Препознаје делове твореница (корен, творбену основу, префикс, суфикс) у једноставнијим примерима, развијајући језичко осећање и богатећи свој речник.
· Уочава синтагме и уме да анализира једноставније реченице грађене по основним моделима; познаје врсте зависних реченица и разуме њихову функцију.
· Доследно примењује правописна правила и уочава грешке у свом и туђем тексту.
· Примењује теоријска знања у уочавању, илустровању и анализи граматичких појава у сложенијој језичкој ситуацији. 
· Уочава и исправља грешке у свом и туђем тексту у складу са правописном нормом.
Оцену добар (3) добија ученик који:
· Разврстава европске језике на основне језичке групе и зна место српског језика у породици словенских језика. 
· Наводи основне етапе у развоју књижевног језика код Срба и најзначајније културноисторијске споменике; класификују дијалекте српског језика.
· У додвољној мери уочава евентуалне разлике између свог и књижевног акцентовања речи; делимично самостално уме да одреде место акцента у речи.
· У довољној мери примењују знања о подели гласова и гласовним алтернацијама у свом говору и писању
· У знатној мери разликује подврсте променљивих речи и њихове граматичке категорије, као и све глаголске облике (осим имперфекта). 
· У знатној мери препознаје делове твореница (корен, творбену основу, префикс, суфикс) у једноставнијим примерима, развијајући језичко осећање и богатећи свој речник.
· У довољној мери уочава синтагме и уме да анализира  једноставније реченице грађене по основним моделима; у довољној мери  познаје врсте зависних реченица и разуме њихову функцију.
· Примењују правописна правила и у довољној мери уочава грешке у свом и туђем тексту.
· Делимично самостално примењује теоријска знања у уочавању, илустровању и анализи граматичких појава у сложенијој језичкој ситуацији. 
· Делимично самостално уочава и исправља грешке у свом и туђем тексту у складу са правописном нормом.

Оцену довољан (2) добија ученик који:
· Зна које дијалекатске зоне обухвата српски језик. 
· Разликује самогласнике од сугласника, правилан од неправилног изговора гласа. 
· Разликује променљиве и непроменљиве речи, именује врсте речи и разврстава их према основним граматичким категоријама. 
· Разликује просте речи од твореница. 
· Препознаје основне реченичне чланове; разликује независне од зависних предикатских реченица; именује врсте независних реченица према њиховој комуникативној функцији.
· Разуме значења речи, устаљених израза и фразеологизама са којима се срећу у школским текстовима и свакодневној комуникацији. 
· Уочава основне лексичке појаве (једнозначност и вишезначност речи) и лексичке односе (синонимију, хомонимију и антонимију).
· Зна правописна правила и примењују их у једноставнијим примерима.
· Повезује теоријска знања из граматике са класификацијом језичких појава у једноставној језичкој ситуацији. 
· Служи се „Правописом српскога језика“ и речницима за решавање језичких и правописних правила.
· Користи знања из језика како би се правилно, јасно и примерено комуникативној ситуацији изражавали писаним и усменим путем.
Оцену недовољан (1) добија ченик који:
· Углавном не разуме кључне појмове о променљивости речи. 
· Недовољно користи терминологију, нејасно и непажљиво се изражава, не наводи примере, врло ограничено образлаже и не уме да примењује стечено знање на конкретним примерима.
· Не показује интересовање за учешће у активностима, нити ангажовање.

ЈЕЗИЧКА КУЛТУРА 

Оцену одличан (5) добија ученик који:
· Усклађује сврху, садржај и начин излагања са комуникативном ситуацијом. 
· Саставља различите типове текстова (бира одговарајуће елементе функционалних стилова и форме казивања) испољавајући оригиналност и креативност.
· Истражује и упоређује информације из различитих медијских извора вреднујући поузданост извора и релевантност информација

Оцену врло добар (4) добија ученик који:
· Организује говорени или писани текст (осмишљавају и преобликују план, структурирају и преуређују садржај, повезују делове у складну говорену или писану целину).
· Зна и тумачи значења речи и фразеологизама који се јављају у литерарним и медијским текстовима намењеним младима и правилно их употребљавају. 
· Препознаје функционалне стилове (књижевноуметнички, научни, административни, публицистички и разговорни) на основу њихових одлика и примењују их у складу са комуникативном ситуацијом.
· Организује говорени или писани текст (осмишљавају и преобликују план, структурирају и преуређује садржај, повезују делове у складну говорену или писану целину).
· Изражава своје мишљење у школском, приватном, јавном и медијском контексту служећи се књижевним језиком, уз свест о социјалним конвенцијама и културолошким различитостима.
· Самостално проналази, повезују информације из текстова из различитих области и користе их у учењу и свакодневним животним ситуацијама.
· Саставља говорене или писане текстове на основу наученог, основне и секундарне литературе; уме да цитира и/или парафразира  туђе текстове.

Оцену добар (3) добија ученик који:
· У довољној мери организује говорени или писани текст (осмишљавају и преобликују план, структурирају и преуређује садржај, повезује делове у складну говорену или писану целину).
· У знатној мери зна и тумачи значења речи и фразеологизама који се јављају у литерарним и медијским текстовима намењеним младима и правилно их употребљавају. 
· У знатној мери  препознаје функционалне стилове (књижевноуметнички, научни, административни, публицистички и разговорни) на основу њихових одлика и примењуј их у складу са комуникативном ситуацијом.
· Већим делом организује говорени или писани текст (осмишљава и преобликуеу план, структурира и преуређује садржај, повезује делове у складну говорену или писану целину).
· У довољној мери изражава своје мишљење у школском, приватном, јавном и медијском контексту служећи се књижевним језиком, уз свест о социјалним конвенцијама и културолошким различитостима.
· Већим делом самостално проналази, повезују информације из текстова из различитих области и користе их у учењу и свакодневним животним ситуацијама.
· У знатној мери саставља говорене или писане текстове на основу наученог, основне и секундарне литературе; умеју да цитирају и/или парафразирају туђе текстове.

Оцену довољан (2) добија ученик који:
· Разликује формално од неформалног изражавања и повезује начин изражавања са комуникативном ситуацијом.
· Одабира и прилагођава комуникативној ситуацији одговарајућа изражајна (вербална и невербална) средства, лексику и облике казивања у писаном и говореном тексту. 
· Уочава у тексту које не разуме и налази начине за сазнавање (поставља питања); проналази информације из текста према задатом критеријуму.
· Пише примењујући различите форме казивања и различите функционалне стилове. 
· Усклађује одговарајући језички израз са контекстом (укључујући и конструктивну комуникацију у сарадњи са другима, у групи, на друштвеним мрежама и интернету). 
· Изражава аргументовано своје мишљење у складу са контекстом, уважавајући туђе ставове.
· Препознаје говор мржње и дискриминаторне ставове у свакодневним ситуацијама и у медијима као негативну појаву; поштују личне и културолошке различитости.
Оцену недовољан (1) добија ученик који:
· Није самосталан у раду и није у стању ни уз помоћ наставника да искаже једноставнију усмену поруку, исприча лични доживљај, садржај разговора или састави кратак текст. 
· Ученик у недовољној мери остварује комуникацију и размењује са саговорницима кратке информације у вези са познатим темама, садржајима и комуникативним функцијама. 
· Језичке вештине и знања нису ни на нивоу препознавања,  без способности репродукције и минималне примене.
· Ученик на часу не показује заинтересованост да учествује у активностима. 

Оцењивање ученика од петог до осмог разреда је бројчано и врши се:
1) Писаним путем
2) Усменим путем
3) Праћењем активности на часу и кроз израду домаћих задатака/пројектних активности
1) Ученици од 5. до 8. разреда имају по 4  писмена задатка у школској години  и најмање 6 писаних провера уз претходну најаву садржаја програма наставе и учења. Распоред писаних провера дужих од 15 минута уписује се у дневник и објављује се за свако одељење на огласној табли школе и на званичној интернет страни школе. Писане провере постигнућа у трајању до 15 минута могу се обављати без претходне најаве и евидентирају се у педагошкој документацији наставника ради праћења постигнућа ученика.
Писане провере постигнућа се оцењују на основу скале која изражава однос између процента тачних одговора и одговарајуће оцене:
∙86-100% оцена одличан (5)
∙70%-85% оцена врло добар (4)
∙50%-69% оцена добар (3)
∙33%-49% оцена довољан (2)
∙до 32% оцена недовољан (1)
Скала може да варира у односу на постигнућа ученика, али не више од 5%.
2) Усмене провере знања
Оцењивање се врши континуирано, на сваком часу. Ученици чије знање наставник проверава на часу усменим путем бирају се методом случајног одабира, према жељама ученика да тог дана одоварају усменим путем, или у договору са наставником. Учеников успех на усменим проверама знања вреднује се на следећи начин, а ускладу са Правилницима о оцењивању :
 Одличан (5) - Ученик на постављено питање одговара самостално, и показује висок ниво познавања градива, одговара на потпитања наставника без помоћи наставника и самостално повезује знања уводећи и појмове и појаве које се тичу других предмета, или на начин који показује висок степен развијености међупредметних компетенција. Успешно решава задатке на свим нивоима постигнућа (почев од препознавања градива до примене наученог на новим примерима). Успешно актуализује своја знања и повезује их са стварним примерима из живота.
 Врло добар (4) - Ученик самостално одговара на питања, уз минималну помоћ и погрешке, добро познаје појмове који се тичу градива, не лута по теми постављаног питања, самостално одговара на потпитања која даје наставник, или уз малу помоћ наставника. Успешно решава задатке на свим нивоима постигнућа, уз малу помоћ наставника.
 Добар (3) - Ученик познаје градиво, уме да препозна појмове који се тичу градива и да их репродукује, уз помоћ наставника уме да одговори на потпитања, али често греши. Не открива узрочно-последичне везе и не може самостално закључивати о њима.Одговара на питања основног нивоа и задатке које је наставник већ давао на часу. Показује занимање и труди се, упркос свему.
 Довољан (2) - Ученик може набројати, именовати или уз помоћ наставника дефинисати само основне појмове, стално га треба подсећати и усмеравати у одговорима наводити на тачна решења и уз помоћ наставника је у стању да реши задатке основног нивоа. Отежано повезује дате чињенице и често греши у примени знања.
 Недовољан (1) - Ученик није савладао основне појмове које садржи тема коју одговара, не показује интересовање да уз помоћ наставника пронађе одговоре, одговара са „не знам”, не жели усмено да одговара кад на њега дође ред или када га наставник позове да одговара
Домаћи задаци и посебни (индивидуални) задаци:
Наставник води евиденцију о домаћим задацима и индивидуалним задацима које је дао ученику. Три ненаписана домаћа задатка вреднују се оценом недовољан (1) Уколико ученик није понео домаћи задатак на час (није донео свеску, радну свеску, презентацију, плакат, пано или нешто друго), сматра се да га није урадио. Уколико наставник утврди да је домаћи задатак писао неко други, или је преписан са интернета, сматра се да да га ученик није урадио. Уколико ученик покаже на следећем часу уредно написан домаћи задатак, наставник то бележи у своју педагошку свеску, али се не брише минус или друга знака да је задатак неизвршен, уколико ученик заиста није поправио свој однос према домаћим задацима.
3) Активност ученика прати се континуирано и вреднује током целе школске године. У активност улази и редовност/благовременост/тачност израде и доношења домаћих задатака, као и редовно доношење материјала потребног за рад на часу. Степен самосталности у раду, степен ангажовања, иницијативе, начин остваривања сарадње у процесу учења са другим ученицима такође се вреднују кроз активност. Оцена из активности може бити од значаја и за општи успех ученика из предмета, најчешће у његову корист. Уколико ученик не показује интересовање за  учешће у активностима нити ангажовање, као ни жељу за напредовањем, оцењује се оценом недовољан (1).
Оцењивање/вредновање пројектних активности углавном има мотивациону улогу и вреднује се у складу са показаним степеном самосталности, активности и ангажовања као и сарадње са осталим члановима групе, извођења закључака на основу прикупљених података и презентовања продукта пројекта. 
Стручно веће наставника српског језика и књижевности

